RÅDETS DIREKTIV 95/23/EF af 22. juni 1995 om ændring af direktiv 64/433/EØF om sundhedsmæssige betingelser for produktion og afsætning af fersk kød

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen (1),

under henvisning til udtalelse fra Europa-Parlamentet (2),

under henvisning til udtalelse fra Det Økonomiske og Sociale Udvalg (3), og

ud fra følgende betragtninger:

Direktiv 64/433/EØF (4) indeholder bestemmelser om produktion og afsætning af fersk kød af kvæg, svin, får og geder samt hovdyr holdt som husdyr;

bestemmelserne om, at mindre virksomheder kan autoriseres efter forenklede kriterier med hensyn til konstruktion og indretning, bør forenkles, for at der på grundlag af subsidiaritetsprincippet kan tages hensyn til særlige forhold;

der bør fastsættes hygiejnebestemmelser for produktion og afsætning af udskåret slagteaffald;

bestemmelserne vedrørende ledsagedokumenterne for fersk kød kan forenkles;

kød fra mindre virksomheder skal ved produktion og markedsføring kun opfylde de generelle hygiejnekrav, og det kan derfor ikke forsynes med EF-stemplet og indgå i samhandelen;

maksimumsgrænserne for behandling i mindre slagteri- og opskæringsvirksomheder skal følge maksimumsgrænserne i Rådets direktiv 92/120/EØF af 17. december 1992 om betingelserne for indrømmelse af midlertidige og begrænsede undtagelser fra Fællesskabets specifikke sundhedsbestemmelser for produktion og afsætning af visse produkter af animalsk oprindelse (5);

der skal dog tages hensyn til særlige forhold, når disse grænser anvendes;

erfaringerne har vist, at det er nødvendigt, at direktiv 64/433/EØF ændres på en række tekniske punkter, der har givet problemer i den praktiske anvendelse -

UDSTEDT FØLGENDE DIREKTIV:

Artikel 1

I direktiv 64/433/EØF foretages følgende ændringer:

1. I artikel 2 tilføjes følgende litra:

»o) pakkecenter: et center eller lager, hvor indpakket kød til afsætning samles og/eller emballeres på ny.«

2) I artikel 3, stk. 1, foretages følgende ændringer:

a) afsnit A, litra a), affattes således:

»a) fremstilles på et slagteri, der opfylder kravene i bilag I, kapitel I og II, og som er autoriseret og kontrolleret i overensstemmelse med artikel 10«

b) i afsnit A, litra f):

ba) affattes nr. ii) således:

»ii) af et handelsdokument, idet dette dokument:

- skal være udformet af afsendelsesvirksomheden

- ud over de oplysninger, der er omhandlet i bilag I, kapitel X, punkt 50, skal være forsynet med den autoriserede virksomheds veterinære autorisationsnummer og, for så vidt angår frosset kød, en tydelig angivelse af nedfrysningsmåned og -år

- for så vidt angår kød til Finland og Sverige skal være forsynet med en af de oplysninger, der er fastsat i bilag IV, del IV, tredje led

- skal opbevares af adressaten med henblik på forevisning for den kompetente myndighed på dennes anmodning. Hvis oplysningerne er på edb, skal de printes ud efter anmodning fra myndigheden«

bb) affattes sidste afsnit således:

»På anmodning af den kompetente myndighed i bestemmelsesmedlemsstaten udstedes der en sundhedsattest, når kødet er bestemt til eksport til et tredjeland efter forarbejdning. Omkostningerne i forbindelse med denne attest påhviler den erhvervsdrivende.«

c) i afsnit B:

- affattes indledningen således:

»B. udskæringer eller stykker, der er mindre end de i afsnit A anførte, eller udbenet kød, uanset om det er pakket«

- indsættes i litra a) og b) »eller pakkes« efter »udbenes«

d) i afsnit C foretages følgende ændringer:

- i første afsnit affattes andet punktum således:

»Slagteaffald, der ikke er opskåret, skal opfylde kravene i afsnit A og B.«

- i første afsnit, sidste punktum, udgår »skiveskåret«

- andet afsnit udgår

e) i afsnit D tilføjes følgende punktum i litra b):

»I så fald anføres kølelagerets veterinære autorisationsnummer på handelsdokumentet.«

f) følgende afsnit tilføjes:

»F. fersk kød, der pakkes ud og emballeres på ny i en anden virksomhed end den, hvor det blev indpakket:

a) skal opfylde betingelserne i afsnit A, B, C og D

b) skal pakkes ud og emballeres på ny i et pakkecenter, som opfylder betingelserne i bilag I, kapitel I, og som er autoriseret og kontrolleret i overensstemmelse med artikel 10«.

3) Artikel 4 affattes således:

»Artikel 4

A. Fra 1. januar 1995 kan medlemsstaterne uanset artikel 3 tillade afsætning med henblik på salg på deres nationale område af kød fra slagterier, der ikke opfylder kravene i bilag I, kapitel I og II, hvis følgende betingelser er opfyldt:

a) de pågældende slagterier:

i) må ikke behandle over 20 storkreaturer om ugen og højst 1 000 storkreaturer om året

ii) skal opfylde kravene i bilag I, kapitel V og VII, kapitel XIV, punkt 66, første, andet og fjerde afsnit, og punkt 67, kapitel XV, punkt 69, med undtagelse af kravene til importeret fersk kød, og punkt 71, 72 og 73

iii) skal opfylde kravene i bilag II

iv) skal i forvejen oplyse veterinærtjenesten om slagtetidspunkter, antallet af dyr, og hvor de stammer fra, således at der i overensstemmelse med bilag I, kapitel VI, kan foretages levende syn enten på bedriften eller på slagteriet

b) slagteriets leder, ejer elles dennes repræsentant skal føre et register, som gør det muligt at kontrollere:

- dyr, der tilføres virksomheden, og slagterivarer, der forlader den

- de undersøgelser, der er foretaget

- resultaterne af disse undersøgelser.

Disse oplysninger skal på anmodning meddeles den kompetente myndighed

c) embedsdyrlægen eller en medhjælper skal foretage undersøgelsen efter slagtningen i overensstemmelse med bilag I, kapitel VIII, og under overholdelse af kravene i bilag I, kapitel VII, punkt 32. Hvis kødet udviser læsioner eller forandringer, skal undersøgelsen efter slagtningen foretages af embedsdyrlægen. Embedsdyrlægen eller medhjælperen under dennes ansvar kontrollerer med jævne mellemrum, at hygiejneforskrifterne i bilag I, kapitel V og VII, er overholdt.

Ved anvendelsen af denne artikel benytter medlemsstaterne følgende omregningssatser:

i) Oksekød

- voksent kvæg i henhold til forordning (EØF) nr. 805/68 og hovdyr: 1 storkreatur

- andet kvæg: 0,50 storkreatur

ii) Svinekød

- svin på over 100 kg levende vægt: 0,20 storkreatur

- andre svin (a): 0,15 storkreatur

iii) Andet kød

- får og geder: 0,10 storkreatur

- lam og gedekid samt pattegrise på under 15 kg levende vægt: 0,05 storkreatur.

B. Medlemsstaterne kan inden for den grænse på 1 000 storkreaturer, der er nævnt i afsnit A, stk. 1, litra a), nr. i), indrømme undtagelser fra den ugentlige grænse, der er fastsat samme sted, for at tage hensyn til behovet for at slagte lam og gedekid før højtiderne, hvis de relevante hygiejnekrav opfyldes, og kødet ikke fryses inden afsætningen.

C. De mængder, der er fastsat i afsnit A, stk. 1, litra a), nr. i, kan anvendes på individuelle erhvervsdrivende, der for egen regning slagter på bestemte ugedage i en virksomhed, der opfylder følgende betingelser:

a) virksomhedens ejer eller enhver anden, der benytter denne virksomhed, har fået en særlig uddannelse i produktionshygiejne, som er godkendt af den kompetente myndighed

b) de dyr, der er bestemt til slagtning, tilhører virksomhedens ejer eller en slagtermester eller er købt af dem for at dække de i litra d) nævnte behov

c) behandlingen af kødet finder sted i lokaler, der opfylder kravene i bilag II

d) produktionen kun går til forsyning af virksomheder, der tilhører de slagtere, der er nævnt i litra b), og til salg på stedet til forbrugeren eller til lokale myndigheder.

Hvis de individuelle slagtemængder kumuleres, kan maksimalmængderne i afsnit A, stk. 1, litra a), nr. i), forhøjes til 30 storkreaturer om ugen og 1 500 om året for et slagteri, der opfylder betingelserne i første afsnit. De medlemsstater, der benytter denne mulighed, sender Kommissionen en liste over de virksomheder, der er omfattet.

D. Efter fremgangsmåden i artikel 16 kan medlemsstaterne få tilladelse til at anvende bestemmelserne i afsnit A på slagterier, der er beliggende i områder med særligt vanskelige geografiske forhold, eller som har forsyningsvanskeligheder, og som behandler højst 2 000 storkreaturer om året.

E. Den kompetente myndighed kan indrømme undtagelser i henhold til bilag II for opskæringsvirksomheder, som ikke ligger i en autoriseret virksomhed, og som har en ugentlig produktion på ikke over fem tons udbenet kød eller den tilsvarende mængde ikke-udbenet kød.

Bestemmelserne i bilag I, kapitel V, kapitel VII, punkt 38, kapitel IX, med undtagelse af kravet om lokaletemperaturen i punkt 46, litra c), andet punktum, og kapitel X, punkt 48, finder anvendelse på oplagring og opskæring i de i første afsnit omhandlede virksomheder.

F. Kød, som stammer fra de i denne artikel omhandlede virksomheder, og som anses for egnet til menneskeføde henset til kravene om hygiejne og sundhedskontrol i dette direktiv, skal forsynes med et nationalt stempel, der ikke må kunne forveksles med EF-stemplet og især ikke må være ovalt. Stemplet er dog ikke nødvendigt på ikke-emballerede udskæringer.

G. Medlemsstaterne kan også indrømme undtagelser fra mindstekravene i bilag I, kapitel I, til mindre kølelagre, som kun anvendes til oplagring af emballeret kød og andre levnedsmidler. Sverige kan indtil den 30. juni 1997 tillade, at emballeret kød og ikke-emballeret kød oplagres i det samme kølerum, såfremt det holdes hensigtsmæssigt adskilt.

H. De slagterier, der er undtaget i henhold til denne artikel, er underlagt den fællesskabsinspektion, der gælder for autoriserede virksomheder.

(a) Hårvildt ligestilles med de respektive arter ved anvendelse af omregningssatserne.«

4) Følgende artikel indsættes:

»Artikel 4a

1. Medlemsstaterne fremsender senest den 31. december 1995 en liste over de i artikel 2 i direktiv 91/498/EØF omhandlede virksomheder, samt en liste over de virksomheder, der har fået en frist i henhold til nærværende artikel.

2. De kompetente myndigheder kan give et slagteri, der er undtaget i henhold til artikel 2 i direktiv 91/498/EØF (*), og som til nævnte myndigheders tilfredshed kan godtgøre, at det er begyndt at opfylde nærværende direktivs krav, men som af grunde, der ikke kan tilregnes det, ikke kan overholde de oprindeligt fastsatte frister, den yderligere frist, der er nødvendig, for at det kan opfylde sine forpligtelser.

3. Når en virksomhed, der er registreret i henhold til artikel 4, på grundlag af en omlægningsplan, som er godkendt af den kompetente myndighed, er i gang med en tilpasning med henblik på at kunne få en autorisation efter artikel 10, kan nævnte myndighed fastsætte de mængder, denne virksomhed kan markedsføre, i forhold til, hvor langt arbejdet er nået.

4. Ved gennemførelsen af dette direktiv i den nationale lovgivning skal medlemsstaterne fastsætte, hvorledes sanktionerne i artikel 10 og i artikel 2, stk. 2, i direktiv 91/498/EØF skal anvendes, hvis en virksomhed, som er omhandlet i denne artikel, ikke opfylder de forpligtelser, den indgik ved indrømmelsen af en midlertidig undtagelse, således at disse sanktioner kan anvendes senest den 31. december 1995, for så vidt angår Sverige senest den 31. december 1996, og for så vidt angår Østrig og Finland senest den 31. december 1997.

(*) Rådets direktiv af 29. juli 1991 om betingelserne for indrømmelse af midlertidige og begrænsede undtagelser fra de særlige EF-sundhedsbestemmelser for produktion og markedsføring af fersk kød (EFT nr. L 268 af 24. 9. 1991, s. 105). Direktivet er ændret ved tiltrædelsesakten af 1994.«

5) I artikel 5 tilføjes »makroskopisk synlig« før »sarkosporidiose« i stk. 1, litra a), nr. iii).

6) I artikel 6 foretages følgende ændringer:

- i stk. 1, litra e), femte led, udgår »afblødningsmetoden«

- stk. 1, litra h), affattes således:

»h) kødet forsynes med et nationalt stempel, som ikke må kunne forveksles med EF-stemplet og især ikke må være ovalt.«

7) I artikel 9, stk. 1, nr. iii), tilføjes »og autoriserede pakkecentre« efter »køle- og fryselagre«.

8) I artikel 10, stk. 1, fjerde og femte afsnit, in fine, tilføjes »for den del af aktiviteten, der anfægtes, eller for hele virksomheden«.

9) I artikel 12:

a) affattes stk. 1 således:

»1. Veterinærsagkyndige fra Kommissionen kan, for så vidt det er nødvendigt med henblik på en ensartet gennemførelse af dette direktiv, i samarbejde med medlemsstaternes kompetente myndigheder foretage kontrol på stedet. De kan med henblik herpå ved kontrol af et repræsentativt udsnit af virksomheder, undersøge, om den kompetente myndighed fører tilsyn med, at virksomhederne overholder dette direktiv. Den medlemsstat, på hvis område der foretages kontrol, hjælper de sagkyndige med at udføre deres opgaver. Kommissionen underretter den pågældende medlemsstat om resultatet af den foretagne kontrol.«

b) tilføjes følgende stykke:

»3. Gennemførelsesbestemmelserne til denne artikel, navnlig vedrørende samarbejde med de nationale myndigheder, fastsættes efter fremgangsmåden i artikel 16.«

10) I artikel 13 udgår stk. 1.

11) I bilag I foretages følgende ændringer:

a) i kapitel II tilføjes følgende tekst i punkt 14, litra c), nr. i):

». . ., når disse arbejdsprocesser foretages på slagteriet. For så vidt angår svin gælder dette krav desuden i det omfang, det er påkrævet for at undgå forurening af fersk kød og slagteaffald«

b) i kapitel IV, punkt 17, litra a), ændres »kapitel XIV, punkt 66, fjerde afsnit« til »kapitel XIV, punkt 66, ottende afsnit«

c) kapitel VI, punkt 25, første afsnit, affattes således:

»Dyrene skal underkastes levende syn senest 24 timer efter ankomsten til slagteriet og højst 24 timer inden slagtningen. Desuden kan embedsdyrlægen når som helst kræve syn«

d) i kapitel VII, punkt 33, tilføjes følgende punktum:

»De kompetente myndigheder kan tillade mekanisk oppustning med henblik på flåning af lam og gedekid på under 15 kg levende vægt under overholdelse af hygiejnereglerne.«

e) i kapitel IX, punkt 43, ændres »skiveskæring« til »udskæring«, og »fra kvæg« udgår

f) i kapitel XI:

- affattes punkt 49 således:

»Embedsdyrlægen fører tilsyn med sundhedsmærkningen. Han skal overvåge:

a) sundhedsmærkningen

b) de mærker og det indpakningsmateriale, der er forsynet med det i dette kapitel foreskrevne stempel«

- tilføjes følgende afsnit i punkt 50, litra b):

»Mærket og bogstaverne og tallene herpå kan være mindre ved sundhedsmærkning af lam, gedekid og pattegrise.«

- ændres punkt 51 således:

i) følgende led indsættes som andet led:

»- slagtekroppe af lam, gedekid og pattegrise skal forsynes med mindst to stempler, der anbringes på hver side af slagtekroppen, på skulderen eller på lårets yderside«

ii) følgende afsnit tilføjes som andet afsnit:

»- Slagtekroppe af lam, gedekid og pattegrise kan dog sundhedsmærkes med en etiket eller en plade, hvis den kun kan bruges én gang«

- affattes punkt 52-56 således:

»52. Lever af kvæg, svin og hovdyr mærkes med brændemærkning ved hjælp af et stempel i overensstemmelse med punkt 50, hvis den er bestemt til en anden medlemsstat eller til et EØS-land.

53. Andre biprodukter fra slagtning, der er egnet til menneskeføde, skal straks mærkes enten direkte på produktets overflade eller på emballagen eller indpakningen i overensstemmelse med punkt 50. Det mærke, der er nævnt i punkt 50, skal anbringes på en etiket, der fastgøres til indpakningen eller emballagen, eller trykkes på emballagen. Hvis emballeringen eller indpakningen sker på slagteriet, skal mærket indeholde slagteriets veterinære autorisationsnummer.

54. Emballage skal altid mærkes i overensstemmelse med punkt 55.

55. Opskåret og emballeret kød samt emballeret slagteaffald som omhandlet i punkt 52 og 53 skal være forsynet med et sundhedsmærke i overensstemmelse med punkt 50. Mærket skal indeholde opskæringsvirksomhedens veterinære autorisationsnummer og ikke slagteriets. Det skal anbringes på den etiket, der fastgøres til emballagen, eller trykkes på emballagen på en sådan måde, at det ødelægges ved åbning af emballagen. Det kan kun tillades, at mærket ikke ødelægges, hvis selve emballagen ødelægges ved åbningen.

Når opskåret kød eller slagteaffald pakkes i overensstemmelse med kapitel XII, punkt 62, kan ovennævnte etiket dog fastgøres til emballagen. Når slagteaffald emballeres på slagteriet, skal nummeret på mærket være dette slagteris veterinære autorisationsnummer. Dette krav gælder ligeledes, når der anvendes eurokasser, som opfylder kravene i punkt 59, litra b).

56. Punkt 53 og 55 finder anvendelse på fersk kød, der er pakket til direkte salg til forbrugeren. De i punkt 50 anførte mål er ikke obligatoriske for den foreskrevne mærkning i nærværende punkt.

Hvis kød emballeres på ny i en anden virksomhed end den, hvor det blev pakket, skal indpakningen være forsynet med det sundhedsmærke, som tilhører den opskæringsvirksomhed, der har foretaget indpakningen, og emballagen skal være forsynet med pakkecentrets sundhedsmærke.«

- affattes punkt 58 således:

»58. Sundhedsmærkets farver skal være i overensstemmelse med artikel 2, nr. 8, i direktiv 94/36/EF (EFT nr. L 237 af 10. 9. 1994, s. 13).«

g) i kapitel XII:

- tilføjes følgende afsnit i punkt 59, litra a):

»Træ må ikke anvendes, undtagen til slagtekroppe af lam eller gedekid, hvis alle forholdsregler er truffet for at undgå kontakt mellem kødet og emballagen, hvis indpakningen går i stykker«

- affattes punkt 60, fjerde afsnit, således:

»Når levere, nyrer eller hjerter handles eller importeres, må hver pakning kun indeholde ét fuldstændigt organ.«

- affattes punkt 62 således:

»62. Hvis indpakningen yder samme beskyttelse som emballage, behøver den dog ikke at være gennemsigtig og farveløs. Eurokasser kan også anvendes som ydre emballage, hvis de øvrige betingelser i punkt 59 er opfyldt.«

- tilføjes følgende afsnit i punkt 63:

»Fersk kød kan også emballeres i en opskæringsvirksomhed, hvis eurokasserne, som skal opfylde kravene i punkt 59, litra b), er rengjort og desinficeret, inden de bringes ind i opskæringsvirksomheden.«

- tilføjes følgende sætningsled i punkt 64:

». . .; dette gælder dog ikke færdigpakker bestemt til direkte salg til forbrugeren«

h) i kapitel XIV, punkt 66, affattes andet afsnit således:

»De kompetente myndigheder kan i de enkelte tilfælde indrømme undtagelser fra dette krav med henblik på transport af kød til opskæringsvirksomheder eller slagterforretninger, der er beliggende i umiddelbar nærhed af slagteriet, hvis transporten ikke varer over to timer, og af hensyn til modning af kødet.«

12) I bilag II, kapitel II, foretages følgende ændringer:

i) punkt 10) ændres således:

- i litra c) ændres »afdelinger« til »en afdeling«

- litra f) affattes således:

»f) et kølerum med en kapacitet svarende til slagtningens omfang og art med et adskilt område eller et område, der kan adskilles, til opbevaring af tilbageholdte slagtekroppe, medmindre de straks under officiel kontrol afsendes til en specialiseret virksomhed med henblik på yderligere kontrol«

ii) i punkt 11:

- udgår ordene »og rense«

- tilføjes følgende punktum:

»I slagtelokalet kan maver og indvolde renses, hvis det ikke sker samtidig med slagtningen.«

iii) følgende punkt tilføjes:

»15. I slagterierne skal der være et lokale med et aflåseligt skab til brug for inspektionspersonalet under arbejdet.«

Artikel 2

1. Medlemsstaterne sætter de nødvendige love og administrative bestemmelser, herunder i givet fald de nødvendige sanktioner, i kraft for at efterkomme dette direktiv den 1. juli 1995. De underretter straks Kommissionen herom.

Når medlemsstaterne vedtager disse love og administrative bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne.

2. Medlemsstaterne meddeler Kommissionen de vigtigste nationale retsforskrifter, som de udsteder på det område, der er omfattet af dette direktiv.

3. Indtil dette direktivs bestemmelser anvendes, finder de nationale regler på området anvendelse under overholdelse af traktatens almindelige bestemmelser.

Artikel 3

Dette direktiv træder i kraft på dagen for offentliggørelsen i De Europæiske Fællesskabers Tidende.

Det anvendes fra den 1. juli 1995.

Artikel 4

Dette direktiv er rettet til medlemsstaterne.

Udfærdiget i Bruxelles, den 22. juni 1995.

På Rådets vegne

Ph. VASSEUR

Formand

(1) EFT nr. C 224 af 12. 8. 1994, s. 15.

(2) EFT nr. C 109 af 1. 5. 1995.

(3) EFT nr. C 397 af 31. 12. 1994, s. 18.

(4) EFT nr. 121 af 29. 7. 1964, s. 2012/64. Direktivet er ajourført ved direktiv 91/497/EØF (EFT nr. L 268 af 24. 9. 1991, s. 69) og senest ændret ved tiltrædelsesakten af 1994.

(5) EFT nr. L 62 af 15. 3. 1993, s. 86.